**Nominācijas procesa rezultāti**

*Nominācijas komisijas informācija par Sabiedrības ar ierobežotu atbildību “VALMIERAS NAMSAIMNIEKS” valdes priekšsēdētāja amata kandidātu nominācijas procesa rezultātiem.*

Atklāto konkursu uz Sabiedrības ar ierobežotu atbildību “VALMIERAS NAMSAIMNIEKS”, reģistrācijas Nr.44103022271, (turpmāk – Sabiedrība) valdes priekšsēdētāja amatu organizēja nominācijas komisija, kas izveidota, pamatojoties uz Valmieras novada pašvaldības (turpmāk – Pašvaldība) izpilddirektora 2021.gada 1.novembra rīkojumu Nr.4.1.1/21/128, šādā sastāvā:

Nominācijas komisijas vadītājs:

*Sandis Svarinskis*, Valmieras novada pašvaldībai (turpmāk – Pašvaldība) izpilddirektora vietnieks – Valmieras novada Kapitāla pārvaldības un uzņēmējdarbības atbalsta nodaļas vadītājs;

Nominācijas komisijas locekļi:

*Ričards Gailums*, Pašvaldības domes priekšsēdētāja vietnieks attīstības, sadarbības un sociālajos jautājumos;

*Olga Ozola*, Pašvaldības iestādes "Valmieras novada pašvaldības administrācija" struktūrvienības “Personāla nodaļa” vadītāja vietniece;

*Lana Ukrija*, Pašvaldības iestādes “Valmieras novada Kapitāla pārvaldības un uzņēmējdarbības atbalsta nodaļa” juriste;

*Jurģis Ābele*, neatkarīgs eksperts ar balsstiesībām.

Atklāts konkurss uz Sabiedrības valdes priekšsēdētāja amatu tika izsludināts 2021.gada 9.novembrī ar pieteikšanās termiņu līdz 2021.gada 22.novembrim, publicējot to Nodarbinātības valsts aģentūras vakanču datubāzē, Sabiedrības tīmekļvietnē www.v-nami.lv, Pašvaldības tīmekļvietnē www.valmiera.lv un Pašvaldības sociālajos tīklos.

Kopumā Sabiedrības valdes priekšsēdētāja amatam tika izskatīti 2 kandidātu iesniegtie pieteikumi. Kandidāti uz Sabiedrības valdes locekļa amatu tika vērtēti 2 (divās) kārtās.

Nominācijas process notika gan klātienē, gan attālināti (Tiešsaiste Google Meet platformā). Nominācijas komisija visus Sabiedrības valdes priekšsēdētāja amata kandidātus novērtēja, balstoties uz kandidātu vērtēšanas kritērijiem, kurus nominācijas komisija noteica, pamatojoties uz valdes priekšsēdētāja nepieciešamo kompetenču un profesionālās pieredzes prasību aprakstu, un apstiprināja nominācijas komisijas 2021.gada 8.novembra sēdē.

Konkursa 1.kārtā tika veikta valdes priekšsēdētāja amata kandidātu iesniegto dokumentu analīze, lai pārbaudītu un izvērtētu kandidātu atbilstību izvirzītajām obligātajām minimālajām prasībām (vērtēšanas kritērijs “atbilst”/”neatbilst”) – valsts valodas zināšanas, svešvalodas zināšanas, izglītība, darba pieredze, atbilstība Publiskas personas kapitāla daļu un kapitālsabiedrību pārvaldības likuma 37. panta ceturtās daļas prasībām, reputācija, B kategorijas autovadītāja apliecības esamība, kā arī datorprasmes Microsoft Office (MS Word, MS Excel, MS PowerPoint u.c.).

Veicot kandidātu 1.kārtas vērtējumu, nominācijas komisija pieņēma lēmumu uz nākamo vērtēšanas kārtu virzīt 1 (kandidātu) kandidātu.

Konkursa 2.kārtā tika veikta padziļināta kandidāta iesniegtās informācijas izpēte un analīze, veicot interviju ar kandidātu.

Nominācijas komisijas locekļi intervijā jeb mutiskajā daļā novērtēja kandidāta profesionālo un vispārējo prasmju piemērotību Sabiedrības valdes locekļa amata pienākumu pildīšanai (redzējums par Sabiedrības darbības organizēšanu, attīstības prioritātēm, problēmām un risinājumiem, atbilstību iesniegtajam rakstiskajam materiālam, spējas sniegt kompetentas atbildes uz nominācijas komisijas jautājumiem, saskarsmes spējas, komunikācijas un sadarbības veidošanas prasmes, valdes locekļa amata pienākumu pildīšanai nepieciešamās kompetences).

Nominācijas komisija piešķīra kandidātam punktu skaitu saskaņā ar Nominācijas komisijas apstiprinātajiem kritērijiem.

Apkopojot kandidāta vērtēšanas rezultātus (pirmajā kārtā iegūti 21 punkti, otrajā kārtā iegūti 74 punkti, tātad abu kārtu summārais vērtējums 95 punkti (maksimālais punktu skaits 100)), nominācijas komisija pieņēma lēmumu 2.kārtā vērtētā kandidātu izvirzīt Sabiedrības valdes priekšsēdētāja amatam un nodot informāciju Pašvaldības izpilddirektoram kā Sabiedrības kapitāla daļu turētāja pārstāvim izvērtēšanai.